钦定古今图书集成/明伦汇编/氏族典/第449卷 > 沈珵
## 钦定古今图书集成/明伦汇编/氏族典/第449卷 > 沈珵

按《万姓统谱》：珵字君玉。母病目，或云平旦以舌䑛之
可愈。珵如法行之，三年，母果复明。父叔行患膂疾，不
能立，珵扶挟，日夜不少离。闻有李神鍼者要致之，李
欲灸，珵先以身试，痛甚，恐父不能胜，固请止焉。是夜
叔行梦神人语曰：“汝有子孝，吾为鍼之。”鍼下惊汗，疾
遂愈。弘治九年事闻，旌其门曰“孝行。”